വിശ്വഗുരു

അനശ്വര ചാരിറ്റബിൾ ട്രസ്ററ്-ഉം എ.വി.എ.പ്രൊഡക്ഷൻസ്-ഉം ഒന്ന് ചേർന്ന് നിർമ്മിച്ച മലയാള ചലച്ചിത്രമാണ് വിശ്വഗുരു. പ്രമോദ് പയ്യന്നൂർ തിരക്കഥയെഴുതിയ ചിത്രം സംവിധാനം നിർവഹിച്ചത് നവാഗത സംവിധായകൻ വിജീഷ് മണിയാണ്. 2017-ൽ പ്രദർശനത്തിനെത്തിയ ഈ മലയാളചലച്ചിത്രം വേഗത്തിൽ ചിത്രീകരിച്ചു പൂർത്തിയാക്കി റിലീസ് ചെയ്ത് ഗിന്നസ് ലോക റെക്കോർഡ് നേടിയെടുത്തു. ഗിന്നസ് റെക്കോർഡിന്റെ Fastest Script to Screen നിയമമനുസരിച്ചു നിർമ്മിച്ച ചിത്രം മംഗള ഗമന എന്ന ശ്രീലങ്കൻ ചിത്രത്തിന്റെ റെക്കോർഡ് ആണ് തകർത്തത്.https://timesofindia.indiatimes.com/entertainment/tamil/movies/news/vishwaguru-the-fastest-film-made-ever/articleshow/63546185.cmshttp://www.newindianexpress.com/cities/kochi/2018/mar/30/its-a-guinness-world-record-1794834.htmlhttp://gulfnews.com/life-style/celebrity/desi-news/south-india/vishwaguru-scores-with-guinness-world-record-1.2199661

കേരളത്തിൽ ജീവിച്ചിരുന്ന ഒരു സന്ന്യാസിയും സാമൂഹിക പരിഷ്കർത്താവും, നവോത്ഥാനനായകനും ആയിരുന്ന ശ്രീനാരായണഗുരു-വിന്റെ (1856-1928) ആദർശ ജീവിതവും സന്ദേശങ്ങളുമാണ് ചിത്രം പറഞ്ഞത്.

അഭിനേതാക്കൾ
പുരുഷോത്തമൻ കൈനകരി - ശ്രീനാരായണഗുരു
ഗാന്ധിയൻ ചാച്ചാ ശിവരാജൻ - മഹാത്മാ ഗാന്ധി
കെ.കലാധരൻ - രവീന്ദ്രനാഥ ടാഗോർ
കലാനിലയം രാമചന്ദ്രൻ - കുമാരനാശാൻ
സ്വാമി സച്ചിതാനന്ദ - സ്വാമി സച്ചിതാനന്ദ 
ഹരികൃഷ്ണൻ - ഡോ:പൽപ്പു 
കെ.പി.എ.സി. ലീലാകൃഷ്ണൻ - ഗ്രാൻഡ് ഫാദർ
ബേബി പവിത്ര - കൊച്ചുമകൾ പവിത്ര 
റോജി പി. കുരിയൻ - വിദേശ ഭക്തൻ 

നിർമ്മാണം
27 ഡിസംബർ 2017 രാത്രി പ്രമോദ് പയ്യന്നുർ തിരക്കഥ എഴുതിത്തുടങ്ങിയ  ശേഷം, താരനിർണ്ണയം, ചിത്രീകരണം, ചിത്ര സംയോജനം, പോസ്റ്റർ ഡിസൈനിങ്, സംഗീതം, പശ്ചാത്തല സംഗീതം, സെൻസറിങ്, പിന്നീട് 30 ഡിസംബർ 2017 അതിരാവിലെ തിരുവനന്തപുരം നിള തിയേറ്ററിൽ ചിത്രം റിലീസും ചെയ്തു. 51 മണിക്കൂർ 2 മിനുട്ടുകൾ കൊണ്ടാണ് ഗിന്നസ് ലോക റിക്കോർഡ് കരസ്ഥമാക്കിയത്. മംഗള ഗമന എന്ന ശ്രീലങ്കൻ ചിത്രം സ്ഥാപിച്ചിരുന്ന റിക്കോർഡ് 71 മണിക്കൂർ 19 മിനുട്ടുകൾ ആയിരുന്നു. ഗിന്നസ് റെക്കോർഡിന് പുറമെ ഏഷ്യൻ ബുക്ക് ഓഫ് റെക്കോർഡ്‌സ്ഉം വിശ്വഗുരു എന്ന ചിത്രം നേടിയെടുത്തിരുന്നു.

അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ